CELEX: 32012D0498
Language: lv
Date: 2012-08-17 00:00:00
Title: 2012/498/ES: Komisijas Lēmums ( 2012. gada 17. augusts ), ar ko groza Lēmumu 2010/2/ES un 2011/278/ES attiecībā uz nozarēm un apakšnozarēm, kurās pastāv būtisks oglekļa dioksīda emisiju pārvirzes risks (izziņots ar dokumenta numuru C(2012) 5715)  Dokuments attiecas uz EEZ

7.9.2012   
            
            
               LV
            
            
               Eiropas Savienības Oficiālais Vēstnesis
            
            
               L 241/52
            
         KOMISIJAS LĒMUMS
   (2012. gada 17. augusts),
   ar ko groza Lēmumu 2010/2/ES un 2011/278/ES attiecībā uz nozarēm un apakšnozarēm, kurās pastāv būtisks oglekļa dioksīda emisiju pārvirzes risks
   (izziņots ar dokumenta numuru C(2012) 5715)
   (Dokuments attiecas uz EEZ)
   (2012/498/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 13. oktobra Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (1), un jo īpaši tās 10.a panta 1. un 13. punktu,
   tā kā:
   
               (1)
            
            
               Komisijas Lēmums 2010/2/ES (2) saskaņā ar Direktīvu 2003/87/EK nosaka to nozaru un apakšnozaru sarakstu, kurās pastāv būtisks oglekļa dioksīda emisiju pārvirzes risks.
            
         
               (2)
            
            
               Ar Komisijas Lēmumu 2011/278/ES (3) visā Savienībā nosaka pagaidu noteikumus saskaņotai bezmaksas emisiju kvotu sadalei atbilstoši Direktīvas 2003/87/EK 10.a pantam.
            
         
               (3)
            
            
               Katru gadu ar nozari vai apakšnozari var papildināt to nozaru un apakšnozaru sarakstu, kurās pastāv būtisks oglekļa dioksīda emisiju pārvirzes risks, ja analītiskā ziņojumā pierādīts, ka attiecīgā nozare vai apakšnozare pēc pārmaiņām, kas būtiski ietekmējušas nozares vai apakšnozares darbību, atbilst direktīvas 2003/87/EK 10.a panta 14. līdz 17. punktā izklāstītajiem kritērijiem.
            
         
               (4)
            
            
               Ar Lēmumu 2010/2/ES tika atdalītas vairākas nozares NACE 4 zīmju līmenī, par kurām konstatēts, ka tajās nepastāv būtisks oglekļa dioksīda emisiju pārvirzes risks, un tika novērtētas vairākas attiecīgās apakšnozares, kuru īpašo raksturīgo īpatnību dēļ tika novērota ievērojami atšķirīga ietekme no pārējās nozares. Šis novērtējums nepārprotami pierādījis, ka apakšnozares “Plīvuri, tīkli, paklāji, matrači, plates un citi stikla šķiedras izstrādājumi, izņemot austos audumus” un “Sārņu vate; akmens vate un tamlīdzīgas minerālvates un to maisījumi; blokos; loksnēs vai ruļļos” var skaidri atšķirt no citām apakšnozarēm, pamatojoties uz atsevišķām īpatnībām, un ka tās atbilst Direktīvas 2003/87/EK 10.a panta 15. punktā noteiktajiem kvantitatīvajiem kritērijiem. Tāpēc apakšnozares “Plīvuri, tīkli, paklāji, matrači, plates un citi stikla šķiedras izstrādājumi, izņemot austos audumus” un “Sārņu vate; akmens vate un tamlīdzīgas minerālvates un to maisījumi; blokos; loksnēs vai ruļļos” būtu jāiekļauj to nozaru un apakšnozaru sarakstā, kurās pastāv būtisks oglekļa dioksīda emisiju pārvirzes risks.
            
         
               (5)
            
            
               
                  NACE 4 zīmju līmeņa kods 2614. “Stikla šķiedras ražošana” sastāv no diviem sešciparu Prodcom kodiem: “261411. Lentes, priekšdzija, dzija un kapāti diegi no stikla šķiedras” un “261412. Plīvuri, tīkli, paklāji, matrači, plates un citi stikla šķiedras izstrādājumi, izņemot austos audumus”. Lēmumā 2010/2/ES apakšnozare ar sešciparu Prodcom kodu 261411 tika uzskatīta par nozari, kurā pastāv būtisks oglekļa dioksīda emisiju pārvirzes risks. Iekļaujot nozari ar Prodcom kodu 261412 to nozaru un apakšnozaru sarakstā, kurās pastāv būtisks oglekļa dioksīda emisiju pārvirzes risks, tiktu aptverta visa nozare ar NACE 4 zīmju līmeņa kodu 2614. Tāpēc skaidrības labad un lai izvairītos no dublēšanās, NACE 4 zīmju līmeņa kods 2614 ir iekļauts saraksta 1.2. iedaļā, savukārt Prodcom kods 261411 ir svītrots no 2. iedaļas.
            
         
               (6)
            
            
               Tādēļ būtu attiecīgi jāgroza Lēmums 2010/2/ES un Lēmums 2011/278/ES.
            
         
               (7)
            
            
               Šajā lēmumā paredzētie pasākumi ir saskaņā ar Klimata pārmaiņu komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2010/2/ES grozījumi
   Lēmuma 2010/2/ES pielikumu groza saskaņā ar šā lēmuma I pielikumu.
   2. pants
   Lēmuma 2011/278/ES grozījumi
   Lēmuma 2011/278/ES I pielikumu groza saskaņā ar šā lēmuma II pielikumu.
   3. pants
   Adresāti
   Šis lēmums ir adresēts dalībvalstīm.
   
      Briselē, 2012. gada 17. augustā
      
         
            Komisijas vārdā –
         
            Komisijas locekle
         
         Connie HEDEGAARD
      
   
   
      (1)  OV L 275, 25.10.2003., 32. lpp.
   
      (2)  OV L 1, 5.1.2010., 10. lpp.
   
      (3)  OV L 130, 17.5.2011., 1. lpp.
   
      I PIELIKUMS
      Lēmuma 2010/2/ES pielikumu groza šādi:
      
                  1)
               
               
                  pielikuma 1.2. iedaļā pēc ieraksta Nr. 2613 pievieno šādu ierakstu:
                  
                              
                                 NACE kods
                           
                           
                              Apraksts
                           
                        
                              “2614
                           
                           
                              Stikla šķiedras ražošana”;
                           
                        
            
                  2)
               
               
                  pielikuma 2. iedaļu groza šādi:
                  
                              a)
                           
                           
                              svītro šādu ierakstu:
                              
                                          
                                             Prodcom kods
                                       
                                       
                                          Apraksts
                                       
                                    
                                          “261411
                                       
                                       
                                          Lentes, priekšdzija, dzija un kapāti diegi no stikla šķiedras”;
                                       
                                    
                        
                              b)
                           
                           
                              pēc ieraksta Nr. 26821400 pievieno šādu ierakstu:
                              
                                          
                                             Prodcom kods
                                       
                                       
                                          Apraksts
                                       
                                    
                                          “26821610
                                       
                                       
                                          Sārņu (izdedžu) vate; akmens vate un tamlīdzīgas minerālvates un to maisījumi; blokos; loksnēs vai ruļļos”
                                       
                                    
                        
            
   
      II PIELIKUMS
      Lēmuma 2011/278/ES I pielikumā ierakstu, kas atbilst produkta līmeņatzīmēm “Minerālvate”, aizstāj ar šādu tekstu:
      
         
                     Produkta līmeņatzīme
                  
                  
                     Aptverto produktu definīcija
                  
                  
                     Aptverto procesu un emisiju definīcija
                     (sistēmas robežas)
                  
                  
                     Oglekļa dioksīda emisiju pārvirzes risks saskaņā ar Komisijas Lēmumu 2010/2/ES attiecībā uz 2013. un 2014. gadu
                  
                  
                     Līmeņatzīmes vērtība
                     (kvotas/t)
                  
               
                     “Minerālvate
                  
                  
                     Minerālvates izolācijas produkti termiskai, akustiskai un ugunsdrošai izolēšanai, saražoti no stikla, akmens vai izdedžiem.
                  
                  
                     Ir iekļauti visi procesi, kas tieši vai netieši saistīti ar tādiem ražošanas posmiem kā kausēšana, šķiedrošana un saistvielu inžekcija, vulkanizācija, žāvēšana un formēšana. Nosakot netiešās emisijas, ir jāņem vērā kopējais elektroenerģijas patēriņš sistēmas robežās.
                  
                  
                     Jā
                  
                  
                     0,682”